CDE SISTEMOS LICENCIJŲ PRENUMERATOS IR DIEGIMO PASLAUGŲ PIRKIMO TECHNINĖ SPECIFIKACIJA

	
1. Pirkėjas: Litgrid AB ir Amber Grid AB

2. Perkamas objektas:
2.1. Bendrosios duomenų aplinkos, angl. Common Data Environment (toliau – CDE) programinės įrangos licencijų nuoma  ir CDE konfigūravimas, duomenų migravimo bei naudotojų mokymo paslaugos (toliau – Licencijų nuoma). Siekiant užtikrinti efektyvų einamųjų bei būsimųjų BIM projektų valdymą bei veiklos tęstinumą.
2.2. Kartu perkamos ir aptarnavimo bei konsultavimo paslaugos (toliau – Aptarnavimo paslaugos);
2.3. Visos perkamos paslaugos turi būti teikiamos 60 mėn. (5 metus) nuo licencijų aktyvavimo dienos, kurios aktyvuojamos ne anksčiau, kaip 2027-01-11.

3. Reikalavimai perkamam objektui:
3.1. Perkama licencijų nuoma Litgrid, AB įmonei, kurios vienu metu vykdomų/valdomų projektų skaičius CDE aplinkoje siekia iki 80. Prie šių projektų besijungiančių Pirkėjo, jo partnerių ir paslaugų teikėjų vartotojų skaičius iki 700. 
3.2. Perkama licencijų nuoma Amber Grid, AB įmonei, kurios vienu metu vykdomų/valdomų projektų skaičius CDE aplinkoje siekia iki 20. Prie šių projektų besijungiančių Amber Grid, jos partnerių ir paslaugų teikėjų vartotojų skaičius iki 400.
3.3. Turi būti užtikrinta vidutiniškai iki 100 GB talpykla projekto duomenims ir dokumentams kiekvienam Pirkėjo projektui.
3.4. Perkamos licencijos turi suteikti prieigą prie dokumentų ir failų valdymo BIM 2D/3D bei erdvinės projekto informacijos valdymo ir statybos užduočių bei procesų valdymo funkcionalumo, kurių apimtis ir reikalavimai nustatyti Techninės specifikacijos 1 priede.
3.5. Į pirkimo objektą įtraukiamos CDE konfigūravimo pagal Pirkėjo nustatytus procesus ir reikalavimus, esamų projektų ir duomenų migravimo į naują CDE bei CDE naudotojų mokymo paslaugos, kurių apimtis ir reikalavimai nustatyti Techninės specifikacijos 2–4 priede.
3.6. Į pirkimo objektą taip pat įtraukiamas CDE atstovų konsultavimas dėl programinės įrangos taikymo, kiekvienai iš Pirkėjo organizacijų po 50 val. per sutarties galiojimo laikotarpį.
3.7. Licencijų užsakymo ir aktyvavimo faktas patvirtinamas šalių pasirašytu užsakymo aktu. Užsakymo aktą pasirašo abi šalys – kiekviena Pirkėjo organizacija ir Pardavėjas.
3.8. Turi būti užtikrintas sklandus paslaugų teikimo ir prieigų perėjimas iš anksčiau Pirkėjo įsigytų paslaugų į naują licencijų nuomos laikotarpį, neprarandant dabar Pirkėjo organizacijų turimų konfigūracijų, projektų, jų duomenų ir dokumentų bei vartotojų prieigų.
3.9. Perkama licencijų nuoma tik iš oficialiai programinės įrangos gamintojo įgalioto (sertifikuoto) atstovo, galinčio platinti CDE licencijas Lietuvos Respublikos teritorijoje. Kartu su pasiūlymu turi būti pateiktas šį reikalavimą pagrindžiantis programinės įrangos gamintojo dokumentas.
4. Reikalavimai konsultavimo ir aptarnavimo paslaugoms: 
4.1. CDE veikimo sutrikimai (toliau – incidentai) fiksuojami Pardavėjo nurodytu būdu programinės įrangos gamintojo kreipinių registravimo sistemoje. Pagal kreipinių šioje sistemoje registravimo laiką, skaičiuojami ir incidentų šalinimo rodikliai.
4.1.1. 
	Incidento masto nustatymo kriterijai
	Mastas

	· CDE visiškas neveikimas.
· Negalėjimas prisijungti prie CDE paskyros daugiau nei 10 Pirkėjo ar jo projektų vykdymo partnerių vartotojų.
· Kritinių CDE funkcinių komponentų (modulių) visiškas neveikimas. Tokių kaip:
· dokumentų valdymas; 
· statybos procesų valdymas; 
· erdvinės projekto informacijos valdymas.
	Aukštas


	· Dalinai neveikia CDE funkciniai komponentai (moduliai).
· Įprastinė funkcijų veikimo greitaveika sumažėja  >50%.
· Neveikia failų užkrovimo, parsisiuntimo arba peržiūros funkcionalumas.
	Vidutinis

	· Visi likę incidentai.
	Žemas


4.1.2. 	
	Incidento šalinimo laikas

	Incidento mastas
	Aukšto 
masto  
incidentai
	Vidutinio 
masto 
incidentai
	Žemo
masto 
incidentai

	Pašalinimo laikas Pirkėjo darbo valandomis [h]
	≤ 12
	≤ 24
	≤ 72



4.2. Pirkėjo darbo valandos: Pirmadieniais-Ketvirtadieniais 7:30 – 16:30, Penktadieniais 7:30-15:15
4.3. Pardavėjas turi užtikrinti programinės įrangos gamintojo kreipinių registravimo sistemos veikimą arba nurodyti kitą veikiantį kreipinių registravimo būdą. 
4.4. Apie kreipinių statusą Pardavėjas Pirkėjo įgaliotiems atstovams privalo teikti aktualią informaciją pagal pareikalavimą, o incidento įvykdymo atveju – nedelsiant.
4.5. Incidento pašalinimo įvykdymo laiku laikomas tas momentas, kuomet Pardavėjas arba programinės įrangos gamintojas perduoda informaciją apie incidento pašalinimą Pirkėjo įgaliotiems atstovams.
4.6. Konsultavimo temos, trukmės ir jų priėmimo apskaita derinama kiekvienos Pirkėjo organizacijos atskirai su nurodytais atsakingais asmenimis. Konsultavimo paslaugos turi būti suteiktos per 10 darbo dienų nuo jų užsakymo momento.
4.7. Pardavėjas turi užtikrinti, kad perkamai CDE būtų teikiamos naujų versijų (atnaujinimų) ir produkto klaidų ištaisymo paketų („hot-fixes“), gamintojo išleistų saugos pataisų pateikimas.
4.8. Pardavėjas turi užtikrinti, kad gamintojo  atnaujintas funkcionalumas nesutrikdytų CDE esančio funkcionalumo, neapribotų prieigų ir talpinamų duomenų saugumo. 
4.9. Turi būti užtikrintas ENTRA ID funkcionalumo veikimas autentifikuojant vartotojus, vartotojai turi būti unikaliai identifikuoti.
4.10. CDE naudojimasis turi būti palaikomas iš naršyklių Microsoft Edge, Google Chrome, Mozilla Firefox, Apple Safari. Naudojantis CDE, saugi autentifikacija turi būti palaikoma iš mobilių įrenginių.
4.11. Visi kiekiai, pateikti 1-4 prieduose apima vienos įmonės poreikį. 

1 Priedas. CDE techninės specifikacijos
Šiame skyriuje nustatyti minimalūs privalomi CDE funkciniai reikalavimai. Funkcionalumas gali būti realizuotas vienu ar keliais tarpusavyje integruotais siūlomos CDE komponentais. Visos licencijos, moduliai ar kiti programinės įrangos komponentai, būtini šiame skyriuje nustatytam funkcionalumui užtikrinti, turi būti įtraukti į pasiūlymo kainą ir prieinami visą Sutarties galiojimo laikotarpį.
	Nr.
	Funkcionalumo sritis
	Reikalavimas
	Funkcionalumo apimtis
	Priėmimo kriterijus

	1.0
	Siūlomos CDE technologinis parengtumas
	Siūloma CDE pasiūlymo pateikimo termino pabaigos dieną turi būti gamybinei eksploatacijai skirta ir gamintojo oficialiai palaikoma programinės įrangos versija. Visi šioje techninėje specifikacijoje nustatyti privalomi funkciniai reikalavimai tuo metu turi būti faktiškai realizuoti siūlomoje CDE ir prieinami naudojant standartines siūlomo produkto priemones bei pasiūlyme įtrauktas licencijas, modulius ar kitus komponentus. Atitiktis negali būti grindžiama planuojamu funkcionalumu, produkto vystymo planu („roadmap“), bandomosiomis („beta“), „preview“, „early access“, prototipinėmis ar kitomis gamybinei eksploatacijai neskirtomis funkcijomis, taip pat įsipareigojimu reikiamą funkcionalumą sukurti po pasiūlymo pateikimo. Techninės specifikacijos privalomų funkcijų įgyvendinimui negali būti reikalingas individualus programavimas ar naujų produkto funkcijų kūrimas specialiai Užsakovui. Leidžiamas standartinis CDE konfigūravimas pagal 2 skyriaus reikalavimus.
	Taikoma visam 1.1–1.10 punktuose nustatytam privalomam CDE funkcionalumui ir visiems jo veikimui būtiniems siūlomos CDE komponentams.
	Pasiūlymo vertinimo metu Tiekėjas turi būti pasirengęs praktiškai pademonstruoti techninėje specifikacijoje nustatytą funkcionalumą pasiūlyme nurodytoje gamybinėje CDE versijoje. Demonstraciniai maketai, prototipai, vaizdo įrašai ar dar gamybinėje produkto versijoje neprieinamos funkcijos nelaikomi atitikties įrodymu. Nustačius, kad privaloma funkcija pasiūlymo pateikimo termino pabaigos dieną siūlomoje CDE nebuvo faktiškai prieinama, laikoma, kad atitinkamas techninės specifikacijos reikalavimas nėra tenkinamas.

	1.1
	Bendrieji CDE funkcionalumo reikalavimai
	CDE turi užtikrinti centralizuotą projekto dokumentų, 2D ir 3D projektinės informacijos, erdvinės projekto informacijos bei statybos procesų valdymą tarpusavyje susietoje aplinkoje. CDE turi būti prieinama interneto naršyklėje ir mobiliuosiuose įrenginiuose.
	Visas 1.2–1.10 punktuose nustatytas funkcionalumas.
	CDE aplinkoje galima pasiekti ir naudoti visas šiame skyriuje nustatytas funkcines sritis.

	1.2
	Dokumentų ir failų valdymas
	CDE turi užtikrinti projekto dokumentų ir failų saugojimą, struktūrizavimą, paiešką, metaduomenų naudojimą, failų pavadinimų taisyklių taikymą, versijų ir būsenų valdymą, dokumentų versijų palyginimą bei atliktų pakeitimų ir veiksmų istorijos atsekamumą.
	Visų CDE saugomų projekto dokumentų ir failų valdymas pagal naudotojui suteiktas teises.
	Galima įkelti, klasifikuoti ir surasti dokumentą, peržiūrėti jo metaduomenis, būseną, aktualią ir ankstesnes versijas, palyginti versijas ir atsekti pakeitimų istoriją.

	1.3
	Dokumentų derinimas ir bendradarbiavimas
	CDE turi užtikrinti dokumentų pateikimo, tikrinimo, derinimo, tvirtinimo ir paskelbimo procesus bei galimybę kurti ir valdyti su dokumentu ar konkrečia jo vieta susietas pastabas ir komentarus. Kelių puslapių PDF dokumentas turi būti peržiūrimas kaip vientisas dokumentas, sudarant galimybę nuosekliai slinkti per jo puslapius ir teikti pastabas skirtinguose puslapiuose bei konkrečiose jų vietose, neatidarant kiekvieno puslapio kaip atskiro dokumento. Turi būti išlaikoma pastabų, atsakymų, būsenų ir atliktų veiksmų istorija.
	Dokumentų derinimo ir bendradarbiavimo funkcionalumas visiems pagal Užsakovo procesus derinamiems dokumentams.
	Galima vykdyti dokumento derinimo procesą, atidaryti kelių puslapių PDF kaip vientisą dokumentą, nuosekliai slinkti per jo puslapius, pateikti pastabas skirtinguose puslapiuose ir konkrečiose dokumento vietose, į jas atsakyti, valdyti jų būseną ir atsekti veiksmų istoriją.

	1.4
	Naudotojų ir prieigos teisių valdymas
	CDE turi užtikrinti naudotojų, naudotojų grupių bei jų prieigos ir veiksmų teisių valdymą pagal projekto dalyvių funkcijas ir atsakomybes. Turi būti galima diferencijuoti prieigą prie projekto informacijos ir CDE funkcijų.
	Visų CDE projektų naudotojų ir naudotojų grupių teisių valdymas.
	Administratoriui galima sukurti naudotojų grupes ir nustatyti joms skirtingas prieigos bei veiksmų teises.

	1.5
	2D ir 3D projektinės informacijos valdymas
	CDE turi užtikrinti 2D brėžinių ir BIM modelių įkėlimą, peržiūrą ir naudojimą projekto aplinkoje, kelių projekto dalių modelių bendrą peržiūrą, modelio elementų informacijos peržiūrą, filtravimą, matavimus, pjūvių formavimą, modelių versijų palyginimą bei 2D ir 3D projektinės informacijos tarpusavio naudojimą.
	2D projektinės informacijos ir atskirų projekto dalių BIM modelių valdymas ir peržiūra.
	Galima peržiūrėti 2D brėžinius ir kelių projekto dalių modelius bendrame 3D vaizde, pasirinkti modelio elementą ir jo informaciją, filtruoti objektus, atlikti matavimus ir pjūvius bei palyginti modelio versijas.

	1.6
	Erdvinės ir infrastruktūros projekto informacijos valdymas
	CDE turi užtikrinti projekto informacijos valdymą realiame erdviniame kontekste, naudojant projekto koordinačių sistemą, žemėlapį ir GIS ar kitą lygiavertę georeferencinę informaciją. Infrastruktūros projektuose turi būti galima valdyti arba atvaizduoti linijinių objektų trasas, atkarpas, zonas ar kitą lygiavertę erdvinio segmentavimo struktūrą bei susieti ją su projekto informacija.
	Pastatų, teritorinių ir linijinių infrastruktūros objektų erdvinės informacijos valdymas.
	Projekto modeliai, brėžiniai ir kita georeferencinė informacija pateikiami bendrame realiame erdviniame kontekste pagal projekto koordinačių sistemą. Infrastruktūros projekte galima identifikuoti linijinio objekto trasą, atkarpą, zoną ar kitą lygiavertę erdvinio segmentavimo struktūrą ir susieti su ja dokumentus, modelius, užduotis, pastabas ar kitą projekto informaciją.

	1.7
	Statybos užduočių ir procesų valdymas
	CDE turi užtikrinti statybos metu naudojamų užduočių, pastabų, neatitikčių, defektų ir kitų registracijų kūrimą, paskirstymą, būsenų ir terminų valdymą, atsakymų bei priedų / įrodymų pateikimą ir atliktų veiksmų istorijos atsekamumą. Registracijos turi būti susiejamos su projekto dokumentu, brėžiniu, modeliu ir (ar) konkrečia projekto vieta. Pagrindinis statybos vietoje naudojamas funkcionalumas turi būti prieinamas ir laikinai nesant interneto ryšio, užregistruotą informaciją sinchronizuojant atkūrus ryšį.
	Statybos procesų registracijų valdymas interneto naršyklėje ir mobiliuosiuose įrenginiuose.
	Galima sukurti registraciją, susieti ją su konkrečia projekto informacija ar vieta, priskirti atsakingam dalyviui, nustatyti terminą, valdyti būseną, pateikti atsakymą ir priedus bei atsekti veiksmų istoriją. Laikinai nesant interneto ryšio mobiliuoju įrenginiu galima atlikti pagrindinius statybos vietoje naudojamus veiksmus, o atkūrus ryšį užregistruota informacija sinchronizuojama su CDE.

	1.8
	Informacijos paieška, stebėsena ir ataskaitos
	CDE turi sudaryti galimybę ieškoti, filtruoti, grupuoti ir rūšiuoti projekto dokumentus, užduotis, pastabas ir kitas registracijas pagal jų atributus bei gauti projekto informacijos ir vykdomų procesų suvestines.
	Visų pagrindinių CDE valdomų informacijos objektų paieška ir stebėsena.
	Naudotojas gali pagal pasirinktus kriterijus atrinkti ir filtruoti informaciją, matyti atrinktų objektų kiekį ir (ar) suvestinę.

	1.9
	BIM modelių tikrinimas
	CDE turi suteikti naudotojui galimybę CDE aplinkoje pasirinkti tikrinamus BIM modelius ar jų elementus, nustatyti tikrinimo sąlygas, inicijuoti geometrinių sankirtų, nustatytų atstumų neatitikimų bei modelio elementų informacijos atitikties patikras ir CDE aplinkoje peržiūrėti jų rezultatus, susietus su atitinkamais modelio elementais. Patikrai atlikti iš naudotojo neturi būti reikalaujama eksportuoti modelių į atskirą savarankišką programinę įrangą ar joje atskirai vykdyti patikros proceso.
	BIM modelių geometrinės ir informacinės kokybės tikrinimas.
	CDE aplinkoje pasirenkami tikrinami BIM modeliai ar jų elementai, nustatomos patikros sąlygos, inicijuojama geometrinė ir informacinė patikra, peržiūrimi nustatyti neatitikimai ir identifikuojami su jais susiję modelio elementai. Patikrai atlikti nereikia eksportuoti modelių ir atskirai vykdyti patikros kitoje savarankiškoje programinėje įrangoje.

	1.10
	Duomenų perkeliamumas
	CDE turi sudaryti galimybę Užsakovui eksportuoti ne tik saugomus dokumentus ir modelius, bet ir su jais susijusius struktūrizuotus duomenis bei jų tarpusavio ryšius, įskaitant metaduomenis, pastabas, užduotis, jų būsenas ir kitą CDE sukauptą projekto informaciją, naudojant dokumentuotą duomenų eksporto būdą ir (ar) programinę sąsają (API).
	Užsakovo CDE sukauptų projektų duomenų eksportas tolesniam jų naudojimui ar perkėlimui į kitą informacinę sistemą.
	Galima iš CDE gauti dokumentus ir su jais susijusius struktūrizuotus projekto duomenis bei informaciją apie jų tarpusavio ryšius tokiu formatu ar būdu, kuris leidžia šiuos duomenis apdoroti kitomis informacinėmis sistemomis.


















2 Priedas. CDE konfigūravimo paslaugų reikalavimai
Šiame skyriuje nustatomi CDE konfigūravimo paslaugų reikalavimai. Tiekėjas turi sukonfigūruoti siūlomą CDE pagal Užsakovo nustatytus procesus, struktūras ir taisykles. Detali konfigūravimui reikalinga informacija Tiekėjui pateikiama Sutarties vykdymo metu. Visa šiame skyriuje nustatyta paslaugų apimtis turi būti įtraukta į pasiūlymo kainą.

	Nr.
	Konfigūravimo objektas
	Reikalavimas
	Paslaugos apimtis
	Priėmimo kriterijus

	2.1
	Bendrieji konfigūravimo reikalavimai
	Tiekėjas turi sukonfigūruoti CDE pagal Užsakovo taikomus projektinės informacijos valdymo, dokumentų valdymo ir statybos procesų standartus. Visa šiame skyriuje nustatyta konfigūravimo paslaugų apimtis turi būti įtraukta į pasiūlymo kainą.
	Visa 2.2–2.18 punktuose nustatyta apimtis.
	Atitiktis vertinama pagal atskirų šio skyriaus punktų priėmimo kriterijus.

	2.2
	Esamos CDE konfigūracijos analizė ir konfigūravimo planas
	Tiekėjas turi išanalizuoti Užsakovo pateiktą esamos CDE standartizuotą konfigūraciją, nustatyti jos realizavimo siūlomame CDE būdą ir identifikuoti elementus, kuriems reikalingas lygiavertis alternatyvus realizavimo būdas. Prieš konfigūravimą turi būti parengtas ir su Užsakovu suderintas konfigūravimo planas.
	Analizė turi apimti visus techninės specifikacijos 2.3–2.14 punktuose nurodytus konfigūracijos objektus ir Užsakovo po sutarties sudarymo pateiktą su jais susijusią esamos CDE konfigūraciją.
	Užsakovui pateiktas ir suderintas konfigūravimo planas, kuriame nustatytas visų taikomų konfigūracijos objektų realizavimo būdas.

	2.3
	Pakartotinai naudojamos projekto konfigūracijos sukūrimas
	Tiekėjas turi sukurti pakartotinai naudojamas projekto konfigūracijas, apjungiančias atitinkamam projekto tipui taikomą dokumentų, naudotojų ir procesų konfigūraciją.
	Iki 2 pakartotinai naudojamų projekto konfigūracijų.
	Sukurtos Užsakovo nurodytos pakartotinai naudojamos projekto konfigūracijos ir praktiškai patikrinta, kad jos gali būti pritaikomos kuriant naują projektą jų nekuriant iš naujo

	2.4
	Aplankų ir informacijos struktūros konfigūravimas
	Tiekėjas turi sukonfigūruoti Užsakovo nustatytas hierarchines aplankų / informacijos struktūras, jų numeravimo ir klasifikavimo principus bei priskyrimą atitinkamai pakartotinai naudojamai projekto konfigūracijai.
	Iki 2 atskirų pilnų struktūrų; iki 6 hierarchinių lygių; iki 100 aplankų / informacijos konteinerių vienoje struktūroje.
	Sukurta Užsakovo pateiktą struktūros schemą atitinkanti informacijos struktūra.

	2.5
	Metaduomenų konfigūravimas
	Tiekėjas turi sukonfigūruoti Užsakovo nustatytus metaduomenų laukus, jų tipus, privalomumą, taikymą skirtingoms informacijos rūšims ir kontroliuojamų reikšmių sąrašus.
	Iki 10 metaduomenų laukų; iš jų iki 2 laukų su iš anksto nustatytomis reikšmėmis; viename reikšmių sąraše – iki 30 reikšmių.
	Bandomaisiais failais patikrintas sukonfigūruotų metaduomenų, privalomumo, pasirinkimo reikšmių, paieškos ir filtravimo veikimas.

	2.6
	Failų pavadinimų ir identifikavimo taisyklių konfigūravimas
	Tiekėjas turi sukonfigūruoti Užsakovo nustatytus failų pavadinimų / informacijos identifikavimo šablonus, sudaromus naudojant metaduomenis, klasifikavimo požymius, skyriklius ar kitus nustatytus atributus. Turi būti sukonfigūruotas šablonų taikymas atitinkamoms informacijos struktūros dalims.
	Iki 3 failų pavadinimų šablonų; iki 6 segmentų viename šablone; šablonų taikymas iki 100 aplankų.
	Patikrinta, kad failams atitinkamose informacijos struktūros vietose taikoma nustatyta pavadinimų sudarymo ir (ar) atitikties kontrolės logika.

	2.7
	Failų pateikimo, tikrinimo, tvirtinimo ir paskelbimo procesų konfigūravimas
	Tiekėjas turi sukonfigūruoti Užsakovo taikomus failų pateikimo, tikrinimo, derinimo, tvirtinimo, grąžinimo koreguoti ir galutinio paskelbimo naudoti procesus. Turi būti sukonfigūruotos procese dalyvaujančios naudotojų grupės, veiksmų seka, galimi sprendimai ir, kai taikoma, failo būsenos pakeitimas.
	Iki 10 skirtingų procesų; viename procese – iki 5 nuoseklių veiksmų ir iki 30 dalyvaujančių naudotojų grupių.
	Kiekvieno nustatyto proceso veikimas praktiškai patikrintas nuo inicijavimo iki proceso užbaigimo.

	2.8
	Informacijos būsenų konfigūravimas
	Tiekėjas turi sukonfigūruoti Užsakovo taikomas dokumentų / failų valdymo būsenas ir jų naudojimo taisykles.
	Iki 3 būsenų.
	Sukonfigūruotos Užsakovo nurodytos būsenos ir patikrintas jų naudojimas informacijos valdymo procesuose, paieškoje ir filtravime.

	2.9
	Naudotojų grupių konfigūravimas
	Tiekėjas turi sukonfigūruoti standartines, pakartotinai naudojamas ir konkrečiam projektui pritaikomas naudotojų grupes pagal Užsakovo nustatytą projekto dalyvių ir atsakomybių struktūrą.
	Iki 50 naudotojų grupių vienoje pakartotinai naudojamoje projekto konfigūracijoje.
	Sukurtos Užsakovo nustatytos grupės ir patikrintas naudotojų priskyrimas joms.

	2.10
	Naudotojų grupių prieigos ir veiksmų teisių konfigūravimas
	Tiekėjas turi pagal Užsakovo pateiktą teisių matricą sukonfigūruoti naudotojų grupių prieigos ir veiksmų teises. Turi būti galima skirtingoms grupėms nustatyti skirtingas peržiūros, įkėlimo, keitimo, trynimo, tikrinimo, derinimo, tvirtinimo, paskelbimo ir administravimo teises. Tai pačiai grupei turi būti galima nustatyti skirtingas teises skirtingiems aplankams / informacijos sritims.
	Iki 50 naudotojų grupių; teisių konfigūravimas iki 100 aplankų / informacijos sričių.
	Naudojant bandomąsias paskyras patikrinta, kad kiekviena tikrinama grupė mato tik jai prieinamą informaciją ir gali atlikti tik jai pagal teisių matricą leidžiamus veiksmus.

	2.11
	Informacijos perdavimo tarp projekto dalyvių taisyklių konfigūravimas
	Tiekėjas turi pagal Užsakovo nustatytą projekto dalyvių ir atsakomybių struktūrą sukonfigūruoti dokumentų valdymo ir dokumentų peržiūros komunikacijos tarp naudotojų grupių taisykles, nustatančias, kurios grupės gali inicijuoti atitinkamo tipo komunikaciją, kurioms grupėms ji gali būti perduodama, kurios grupės gali atsakyti, grąžinti ar užbaigti komunikaciją ir kurios turi teisę ją peržiūrėti.
	Iki 10 informacijos perdavimo schemų / taisyklių rinkinių.
	Praktiniu testu patikrintas kiekvieno nustatyto informacijos perdavimo taisyklių rinkinio veikimas.

	2.12
	Dokumentų peržiūros pastabų ir komentarų valdymo konfigūravimas
	Tiekėjas turi sukonfigūruoti Užsakovo naudojamų dokumentų peržiūros pastabų, komentarų ar lygiaverčių registracijų klasifikavimo ir valdymo taisykles, įskaitant jų kategorijas / tipus, būsenas.
	Iki 3 tipų; iki 4 būsenų viename tipe.
	Sukurtas kiekvienas Užsakovo nustatytas tipas ir praktiškai patikrintas jo sukūrimas, perdavimas, atsakymas, būsenos keitimas ir užbaigimas.

	2.13
	Pakartotinai naudojamos statybos procesų konfigūracijos sukūrimas
	Tiekėjas turi pagal Užsakovo pateiktas schemas sukonfigūruoti standartinius statybos procesus, nustatant juose dalyvaujančias naudotojų grupes, jų atsakomybes ir teises, informacijos perdavimo kryptis bei leidžiamus veiksmus, įskaitant inicijavimą, perdavimą, atsakymą, grąžinimą ir proceso užbaigimą. Su procesais turi būti susiejami jiems taikomi statybos užduočių ir pastabų valdymo procesai. Sukurta konfigūracija turi būti pakartotinai naudojama naujuose projektuose jos nekonfigūruojant iš naujo.
	Iki 20 atskirų statybos procesų; viename procese – iki 5 naudotojų grupių.
	Bandomajame projekte praktiškai patikrinta, kad sukonfigūruoti procesai veikia pagal Užsakovo pateiktas schemas ir gali būti pritaikyti kitame projekte jų nekonfigūruojant iš naujo.

	2.14
	Statybos užduočių ir pastabų valdymo procesų konfigūravimas
	Tiekėjas turi sukonfigūruoti Užsakovo taikomus statybos užduočių, pastabų ar lygiaverčių registracijų valdymo procesus, įskaitant registracijos formas, laukus, būsenas, atsakingas naudotojų grupes, informacijos perdavimo kryptis ir proceso užbaigimo taisykles.
	Iki 3 skirtingų užduočių / pastabų procesų.
	Kiekvienas sukonfigūruotas procesas praktiškai patikrintas nuo užduoties sukūrimo ir perdavimo atsakingai naudotojų grupei iki atsakymo, grąžinimo ir užbaigimo.

	2.15
	Konfigūracijos administravimas Užsakovo jėgomis
	Visi pagal 2.3–2.14 punktus sukurti konfigūracijos elementai turi būti administruojami Užsakovo administratoriaus teises turinčių naudotojų standartinėmis siūlomos CDE priemonėmis be privalomo Tiekėjo ar CDE gamintojo įsitraukimo.
	Taikoma visiems pagal 2.3–2.14 punktus sukurtiems konfigūracijos objektams.
	Užsakovo administratorius pagal Tiekėjo pateiktą dokumentaciją praktiškai atlieka sutartus pagrindinius konfigūracijos pakeitimus be Tiekėjo intervencijos. 

	2.16
	Bandomojo projekto konfigūravimas ir priėmimo bandymai
	Tiekėjas turi pagal parengtą pakartotinai naudojamą projekto konfigūraciją, sukonfigūruoti bandomąjį projektą, kuriame praktiškai patikrinama šiame skyriuje sukurta konfigūracija ir pagrindinių jos elementų tarpusavio sąveika.
	Ne mažiau kaip 1 bandomasis projektas.
	Bandomajame projekte įvykdyti su Užsakovu suderinti priėmimo scenarijai ir pašalinti visi bandymų metu nustatyti neatitikimai šios techninės specifikacijos reikalavimams.

	2.17
	Konfigūracijos dokumentavimas ir perdavimas
	Tiekėjas turi pateikti galutinės CDE konfigūracijos dokumentaciją, apimančią pakartotinai naudojamą projekto konfigūraciją, aplankų struktūras, metaduomenis, failų pavadinimų taisykles, failų derinimo ir tvirtinimo procesus, informacijos būsenas, naudotojų grupes ir jų teises, informacijos perdavimo tarp projekto dalyvių taisykles, dokumentų peržiūros pastabų ir komentarų valdymo konfigūraciją, statybos procesų ir atsakomybių konfigūraciją, pakartotinai naudojamą statybos procesų konfigūraciją bei statybos užduočių ir pastabų valdymo procesus.
	1 pilnas dokumentacijos komplektas elektroniniu redaguojamu formatu.
	Dokumentacija perduota Užsakovui, atitinka faktiškai sukurtą konfigūraciją ir yra pakankama jos tolesniam administravimui.

	2.18
	Konfigūravimo rezultatų pateikimo priėmimui terminas
	Tiekėjas turi pateikti Užsakovui priėmimui visus šiame skyriuje numatytus CDE konfigūravimo rezultatus per nustatytą terminą.
	Visi konfigūravimo rezultatai turi būti pateikti priėmimui per 20 kalendorinių dienų nuo Užsakovo rašytinio patvirtinimo, kad Tiekėjui perduota visa konfigūravimui reikalinga informacija.
	Per nustatytą terminą Užsakovui pateikta visa numatyta konfigūracija, bandomasis projektas ir konfigūracijos dokumentacija. Bandymų ar priėmimo metu nustatyti neatitikimai techninės specifikacijos reikalavimams pašalinami per 5 darbo dienas nuo Užsakovo pastabų pateikimo.

	2.19
	Šios paslaugų grupės apimties ribos
	Į šio skyriaus paslaugų apimtį neįtraukiamas esamų projektų ir jų duomenų perkėlimas iš šiuo metu naudojamos CDE, istorinių failų ir jų versijų, komentarų, užduočių ir procesų istorijos migracija, naudotojų mokymai, papildomas individualus programavimas bei techninėje specifikacijoje atskirai nenumatytų integracijų kūrimas. Ši nuostata neatleidžia Tiekėjo nuo pareigos užtikrinti visų techninėje specifikacijoje nustatytų privalomų reikalavimų įgyvendinimą siūlomame CDE sprendinyje.
	Netaikoma.
	Taikoma kaip šios paslaugų grupės apimties atskyrimo taisyklė.

























3 Priedas. Duomenų migravimo paslaugos
Šiame skyriuje nustatomi esamų projektų ir su jais susijusių duomenų migravimo į naują CDE reikalavimai. Migravimas vykdomas į pagal 2 skyriaus reikalavimus sukonfigūruotą CDE, išlaikant šiame skyriuje nustatytą duomenų apimtį, jų tarpusavio ryšius ir galimybę tęsti darbą naujoje CDE. 
Nurodyta duomenų apimtis apima ne tik dokumentus ir failus, bet ir su projektais susijusias jų versijas, metaduomenis, pastabas, komentarus, užduotis, procesų informaciją, erdvinių vietų duomenis ir kitus šiame skyriuje nurodytus migracijos objektus. Tiekėjas pasiūlymo kainoje turi įvertinti visų šių duomenų perkėlimą visiems į migracijos apimtį įtrauktiems projektams.
Migracijos šaltinio sistema – šiuo metu Užsakovo naudojama Dalux CDE. Migruojami duomenys saugomi Dalux Box, InfraField ir projektų erdvinių vietų funkcionalumuose. Dalux pavadinimas nurodomas tik esamai migracijos šaltinio sistemai identifikuoti ir nenustato reikalavimo siūlomai CDE.
	Nr.
	Migracijos objektas
	Reikalavimas
	Paslaugos apimtis
	Priėmimo kriterijus

	3.1
	Bendrieji migracijos reikalavimai
	Tiekėjas turi perkelti Užsakovo esamus projektus iš šiuo metu naudojamos CDE į naują CDE, išsaugant visus projekto dokumentus / failus, jų versijas, su jais susijusią informaciją, tarpusavio ryšius ir atsekamumą. Projektai turi būti perkeliami ne kaip archyvinės kopijos, o kaip aktyvūs projektai, kuriuose naudotojai po migracijos gali tęsti darbą nuo migracijos momentu aktualios projekto būsenos. Visa šiame skyriuje nustatyta migracijos paslaugų apimtis turi būti įtraukta į pasiūlymo kainą.
	Iki 70 projektų; preliminari bendra migruojamų duomenų apimtis – iki 1 TB
	Atitiktis vertinama pagal atskirų šio skyriaus punktų priėmimo kriterijus.

	3.2
	Migracijos vykdymo sąlyga
	Tiekėjas turi pradėti migracijos parengiamuosius darbus ne vėliau kaip per 5 darbo dienas nuo migracijai reikalingų prieigų prie šaltinio CDE ir informacijos gavimo. Migracijos parengiamieji darbai vykdomi lygiagrečiai su 2 skyriuje numatytu CDE konfigūravimu ir negali būti atidedami iki visos CDE konfigūracijos priėmimo. Kai konkrečiam duomenų migravimo etapui reikalinga CDE konfigūracijos dalis yra sukonfigūruota ir Užsakovo patvirtinta, Tiekėjas turi pradėti atitinkamų duomenų migravimą, jeigu tai netrukdo aktyviam darbui šaltinio CDE.
	Taikoma visiems migruojamiems projektams.
	Migracijos parengiamieji darbai pradėti nustatytu terminu, o duomenų migracija vykdoma etapais pagal patvirtintas CDE konfigūracijos dalis.

	3.3
	Migracijos parengties patikra
	Migracijos parengties patikra turi būti atliekama lygiagrečiai su 2 skyriuje numatytu CDE konfigūravimu. Nustačius duomenis, ryšius ar kitus elementus, kurių negalima tiesiogiai perkelti į siūlomą CDE, Tiekėjas turi nedelsdamas informuoti Užsakovą, pagrįsti apribojimą ir pasiūlyti lygiavertį perkėlimo būdą.
	Patikra turi apimti visus 3.5–3.14 punktuose nurodytus migracijos objektus.
	Visi nustatyti perkėlimo apribojimai identifikuoti, pagrįsti, o jų tvarkymo būdas raštu suderintas su Užsakovu.

	3.4
	Duomenų perkėlimas į sukonfigūruotą CDE
	Perkeliami projektų duomenys turi būti priskiriami pagal 2 skyrių jau sukonfigūruotoms aplankų / informacijos struktūroms, metaduomenų laukams, būsenoms, naudotojų grupėms, dokumentų valdymo ir statybos procesams bei kitiems taikomiems konfigūracijos elementams. Migracijos metu negali būti kuriami lygiagretūs ar besidubliuojantys konfigūracijos elementai.
	Taikoma visiems migruojamiems projektams ir jų duomenims.
	Patikrinta, kad migruoti duomenys naudojasi pagal 2 skyrių sukurta CDE konfigūracija ir nėra sukurta ją dubliuojanti projektų lygio konfigūracija.

	3.5
	Visų projekto dokumentų ir failų perkėlimas
	Turi būti perkelti visi migruojamuose projektuose esantys dokumentai ir failai, nepriklausomai nuo jų aktualumo, būsenos, projekto stadijos ar derinimo iteracijos. Failai turi būti patalpinti į jiems pagal patvirtintą CDE konfigūraciją skirtas informacijos struktūros vietas.
	Visi dokumentai ir failai visuose į 3.1 punkto apimtį įtrauktuose projektuose.
	Šaltinio ir naujos CDE duomenų sutikrinimu patvirtinta, kad perkelti visi dokumentai / failai, jie yra prieinami, atidaromi ir priskirti tinkamoms informacijos struktūros vietoms.

	3.6
	Visų failų versijų perkėlimas
	Turi būti perkeltos visos projekto failų versijos, išlaikant jų priklausymą tam pačiam dokumentui, chronologinę seką ir galimybę aiškiai identifikuoti aktualią versiją. Ankstesnės versijos naujoje CDE turi būti prieinamos kaip atitinkamo dokumento versijų istorijos dalis.
	Visos visų migruojamų dokumentų / failų versijos.
	Patikrinta, kad visos šaltinio CDE dokumento versijos yra prieinamos naujoje CDE prie atitinkamo dokumento, išlaikyta jų seka ir teisingai identifikuojama aktuali versija.

	3.7
	Metaduomenų perkėlimas
	Su dokumentais / failais susijusių metaduomenų reikšmės turi būti perkeltos į pagal 2 skyrių sukonfigūruotus naujos CDE metaduomenų laukus, išlaikant jų ryšį su atitinkamais dokumentais / failais.
	Visi pagal 2 skyrių sukonfigūruoti ir migruojamiems duomenims taikomi metaduomenys.
	Patikrinta, kad perkeltų dokumentų metaduomenų reikšmės atitinka šaltinio CDE informaciją ir yra priskirtos tinkamiems metaduomenų laukams.

	3.8
	Dokumentų / failų būsenų perkėlimas
	Dokumentams / failams naujoje CDE turi būti priskirtos pagal 2 skyrių sukonfigūruotos būsenos, atitinkančios jų faktinę būseną migracijos momentu.
	Visi migruojami dokumentai / failai, kuriems šaltinio CDE yra priskirta būsena.
	Patikrinta, kad dokumentų būsenos naujoje CDE atitinka jų būseną migracijos momentu.

	3.9
	Dokumentų peržiūros pastabų ir komentarų perkėlimas
	Turi būti perkeltos visos su dokumentais susijusios pastabos, komentarai ar lygiavertės registracijos, išlaikant jų ryšį su atitinkamu dokumentu ir konkrečia dokumento vieta, kurioje pastaba buvo sukurta. Atidarius perkeltą pastabą naujoje CDE turi būti galima identifikuoti atitinkamą dokumento puslapį ir pastabos vietą jame. Turi būti perkeltas pastabos turinys, būsena, autoriaus ir datos informacija, atsakymai / diskusijų istorija, priedai ir atsakingi dalyviai. Aktyvios pastabos turi būti tinkamos tolesniam darbui, o užbaigtos – išsaugotos kaip projekto istorijos dalis.
	Visos migruojamuose projektuose esančios dokumentų peržiūros pastabos / komentarai.
	Sutikrintas perkeltų pastabų / komentarų skaičius. Praktiniais scenarijais patikrinta, kad atidarius perkeltą pastabą pasiekiamas susijęs dokumentas ir identifikuojama konkreti jos vieta dokumente, išlaikyta pastabos informacija ir aktyvią pastabą galima toliau vykdyti.

	3.10
	Dokumentų derinimo ir tvirtinimo procesų perkėlimas
	Migracijos metu neužbaigti dokumentų pateikimo, tikrinimo, derinimo, tvirtinimo, grąžinimo koreguoti ar paskelbimo procesai turi būti atkurti pagal 2 skyrių sukonfigūruotuose naujos CDE procesuose taip, kad darbas galėtų būti tęsiamas nuo migracijos momentu aktualios proceso būsenos. Iki migracijos atliktų veiksmų ir užbaigtų procesų istorija turi likti prieinama ir susieta su atitinkamais dokumentais.
	Visi migracijos momentu aktyvūs dokumentų valdymo procesai ir su migruojamais dokumentais susijusi užbaigtų procesų istorija.
	Patikrinta, kad aktyvūs procesai naujoje CDE yra priskirti tinkamiems dokumentams ir atsakingiems dalyviams bei gali būti tęsiami, o iki migracijos atliktų veiksmų istorija yra prieinama ir atsekama.

	3.11
	Statybos užduočių ir pastabų perkėlimas
	Turi būti perkeltos statybos užduotys, pastabos ar lygiavertės registracijos, išlaikant jų turinį, būseną, atsakingą naudotoją ar grupę, terminus, atsakymų istoriją, priedus ir ryšį su susijusiu dokumentu, brėžiniu, modeliu, vieta ar kitu projekto objektu, jei toks ryšys yra šaltinio CDE. Aktyvios registracijos turi būti tinkamos tęsti darbą naujoje CDE, o užbaigtos – išsaugotos kaip projekto istorijos dalis.
	Visos į migruojamų projektų apimtį patenkančios statybos užduotys, pastabos ar lygiavertės registracijos.
	Sutikrintas perkeltų registracijų skaičius ir praktiškai patikrinta, kad aktyvios užduotys / pastabos turi reikiamą informaciją, susijusius objektus, atsakingus dalyvius ir gali būti toliau vykdomos.

	3.12
	Projekto erdvinių vietų, sričių ir zonų perkėlimas
	Turi būti perkelta arba naujoje CDE lygiaverčiai atkurta migruojamame projekte naudojama erdvinių vietų, sričių, zonų ar kitų projekto erdvinių susiejimų struktūra, jeigu tokia informacija naudojama šaltinio CDE. Turi būti išlaikyti ryšiai tarp šių vietų / sričių ir su jomis susietų dokumentų, modelių, užduočių, pastabų ar kitų projekto duomenų.
	Visos migruojamuose projektuose naudojamos erdvinės vietos, sritys, zonos ir jų ryšiai su kitais migruojamais projekto duomenimis.
	Patikrinta, kad migruojamo projekto erdvinė struktūra yra prieinama naujoje CDE ir su ja susieti projekto duomenys išlaikė atitinkamus ryšius.

	3.13
	Naudotojų ir atsakomybių priskyrimas
	Migruojamų projektų naudotojai turi būti priskirti pagal 2 skyrių sukonfigūruotoms naujos CDE naudotojų grupėms ir teisėms taip, kad po migracijos būtų išlaikytos projekto darbui reikalingos prieigos, atsakomybės ir aktyvių procesų priskyrimai.
	Visi aktyvių migruojamų projektų naudotojai, kuriems reikalinga prieiga prie naujos CDE.
	Bandomosiomis naudotojų paskyromis patikrinta, kad naudotojai turi jiems nustatytas prieigas, o aktyvūs procesai ir užduotys priskirti tinkamiems dalyviams / grupėms.

	3.14
	Duomenų tarpusavio ryšių išlaikymas
	Migracijos metu turi būti išlaikyti projekto darbui ir informacijos atsekamumui reikalingi ryšiai tarp dokumentų, jų versijų, pastabų, komentarų, užduočių, priedų, procesų ir kitų tarpusavyje susijusių projekto duomenų.
	Taikoma visiems migruojamiems tarpusavyje susietiems duomenims.
	Praktiniais scenarijais patikrinta, kad iš migruoto objekto galima pasiekti arba vienareikšmiškai identifikuoti su juo susijusią projekto informaciją.

	3.15
	Techniškai neatkuriamų sisteminių atributų valdymas
	Jeigu dėl skirtingos CDE techninės architektūros objektyviai neįmanoma identiškai atkurti tik tam tikrų šaltinio CDE sisteminių atributų, pvz., vidinių sistemos identifikatorių, sisteminės įkėlimo datos ar sisteminio veiksmą atlikusio naudotojo įrašo, Tiekėjas turi apie tai informuoti Užsakovą ir išsaugoti šią informaciją kitu su atitinkamu objektu susietu ir atsekamu būdu. Ši nuostata negali būti taikoma kaip pagrindas neperkelti šiame skyriuje nustatytų dokumentų, failų versijų, pastabų, užduočių ar darbui tęsti reikalingų jų ryšių.
	Taikoma tik objektyviai techniškai neatkuriamiems šaltinio CDE sisteminiams atributams.
	Visi tokie atvejai identifikuoti ir pagrįsti; informacija išsaugota su atitinkamu objektu susietu ir Užsakovui prieinamu būdu.

	3.16
	Aktyvių projektų perėjimo į naują CDE organizavimas
	Tiekėjas turi organizuoti kiekvieno aktyvaus projekto migraciją taip, kad tarp duomenų perkėlimo pradžios ir galutinio darbo pradžios naujoje CDE atlikti pakeitimai nebūtų prarasti ar dubliuojami. Turi būti nustatytas aiškus momentas, nuo kurio projekto darbas tęsiamas naujoje CDE. Vieno projekto naudotojų darbo sustabdymas dėl galutinio perėjimo į naują CDE negali viršyti 1 darbo dienos.
	Taikoma kiekvienam migruojamam aktyviam projektui.
	Užbaigus galutinį projekto duomenų perkėlimą, darbas naujoje CDE gali būti tęsiamas ne vėliau kaip kitą darbo dieną po duomenų keitimo šaltinio CDE sustabdymo, neprarandant perkeliamų duomenų ir jų ryšių.

	3.17
	Bandomoji migracija
	Prieš pradedant kitų projektų galutinį perkėlimą Tiekėjas turi atlikti bandomąją aktyvaus ir reprezentatyvaus Užsakovo pasirinkto projekto migraciją. Jos metu turi būti praktiškai patikrintas dokumentų ir visų jų versijų, metaduomenų, būsenų, pastabų, užduočių, tarpusavio ryšių ir vykstančių procesų perkėlimas bei darbo tęstinumas. Bandomoji migracija turi apimti realias dokumentų peržiūros pastabas, sukurtas skirtinguose daugiapuslapių PDF dokumentų puslapiuose ir skirtingose jų vietose.
	Ne mažiau kaip 1 bandomasis aktyvus projektas.
	Įvykdyti su Užsakovu suderinti migracijos bandymo scenarijai ir pašalinti visi nustatyti neatitikimai techninės specifikacijos reikalavimams prieš pradedant kitų projektų galutinį perkėlimą.

	3.18
	Migracijos rezultatų sutikrinimas
	Po kiekvieno projekto migracijos Tiekėjas turi atlikti šaltinio ir naujos CDE duomenų sutikrinimą bei pateikti migracijos rezultatų informaciją. Turi būti galima nustatyti, kiek objektų buvo šaltinio CDE, kiek jų perkelta, ar nustatyta neatitikimų ir kaip jie pašalinti.
	Atliekama kiekvienam migruotam projektui.
	Užsakovui pateikti kiekvieno projekto migracijos sutikrinimo rezultatai; visi nustatyti nepaaiškinti duomenų trūkumai ar neatitikimai pašalinti.

	3.19
	Migracijos paslaugų atlikimo terminas
	Tiekėjas turi organizuoti migracijos darbus ir skirti pakankamus techninius bei žmogiškuosius išteklius, kad visi šiame skyriuje nustatyti migracijos darbai būtų atlikti per nustatytą terminą. Iki 2 skyriuje numatytos CDE konfigūracijos priėmimo Tiekėjas turi būti atlikęs visus migracijos parengiamuosius ir duomenų perkėlimo darbus, kuriuos buvo galima atlikti nepertraukiant aktyvaus darbo šaltinio CDE.
	Visi migruojami projektai ir jų duomenys turi būti perkelti į naują CDE ir pateikti Užsakovui priėmimui ne vėliau kaip per 30 kalendorinių dienų nuo 2 skyriuje numatytos CDE konfigūracijos priėmimo dienos.
	Per nustatytą terminą visi į migracijos apimtį įtraukti projektai perkelti į naują CDE, atliktas jų duomenų sutikrinimas ir projektai pateikti Užsakovui priėmimui.

	3.20
	Migruoto projekto perdavimas darbui
	Projektas laikomas sėkmingai migruotu tik tada, kai Užsakovo nustatytais scenarijais patikrinama, kad naujoje CDE yra prieinami visi numatyti dokumentai ir jų versijos, kita migruojama informacija, išlaikyti darbui reikalingi ryšiai, o migracijos momentu aktyvios pastabos, užduotys ir procesai gali būti toliau vykdomi.
	Taikoma kiekvienam migruotam projektui.
	Užsakovo atlikti priėmimo scenarijai įvykdyti sėkmingai ir projektas raštu priimtas darbui naujoje CDE.





























4 Priedas. Mokymų paslaugos
Šiame skyriuje nustatomi CDE naudotojų mokymų reikalavimai. Mokymai turi būti pritaikyti skirtingoms naudotojų grupėms ir pagal 2 skyrių sukonfigūruotiems Užsakovo procesams. Visa šiame skyriuje nustatyta mokymų paslaugų apimtis turi būti įtraukta į pasiūlymo kainą.
	Nr.
	Mokymų objektas
	Reikalavimas
	Paslaugos apimtis
	Priėmimo kriterijus

	4.1
	Bendrieji mokymų reikalavimai
	Tiekėjas turi apmokyti pagrindines CDE naudotojų grupes taip, kad po mokymų jos galėtų savarankiškai atlikti savo funkcijoms reikalingus veiksmus naujoje CDE. Mokymų turinys turi būti pritaikytas konkrečiai naudotojų grupei ir pagal 2 skyrių sukonfigūruotiems Užsakovo procesams.
	Pradiniai mokymai CDE administratoriui / BIM vadovui, Užsakovo projektus derinančiai komandai, Užsakovo projektų vadovams, projektuotojams ir rangovams – iki 208 val. Papildomi ir pakartotiniai mokymai Sutarties galiojimo laikotarpiu – iki 1 000 val. Maksimali bendra mokymų apimtis – 1 208 val. Visa apimtis įtraukiama į pasiūlymo kainą.
	Pradiniai mokymai suteikti pagal 4.3–4.7 punktuose nustatytą apimtį ir terminus, o papildomų / pakartotinių mokymų apimtis prieinama Užsakovui visą Sutarties galiojimo laikotarpį.

	4.2
	Mokymų organizavimo reikalavimai
	Mokymai turi būti vykdomi nuotoliniu būdu, naudojant vaizdo konferencijų priemones. Skirtingoms naudotojų grupėms mokymai turi būti organizuojami atskirai pagal jų atliekamas funkcijas. Mokymai turi būti vykdomi naujoje CDE arba mokymams parengtoje aplinkoje, atitinkančioje pagal 2 skyrių sukonfigūruotą CDE. Mokymai ir Užsakovui pritaikyta mokymų medžiaga turi būti teikiami lietuvių kalba. Jeigu mokymus vedantis specialistas mokymų negali vesti lietuvių kalba, Tiekėjas savo sąskaita turi užtikrinti vertimą į lietuvių kalbą.
	Užsakovo projektus derinančios komandos ir projektų vadovų mokymai vykdomi grupėmis po ne daugiau kaip 10 dalyvių. Projektuotojų ir rangovų mokymai vykdomi atskirai kiekvienai įmonei; vienos įmonės mokymų dalyvių skaičius neribojamas. Vienai grupei ar įmonei skirta mokymų apimtis gali būti išskaidyta į kelis atskirus teminius užsiėmimus.
	Mokymai įvykdyti nuotoliniu būdu atskiroms tikslinėms naudotojų grupėms pagal nustatytą apimtį. Dalyviams sudaryta galimybė praktiškai dirbti CDE ir užduoti klausimus.

	4.3
	CDE administravimo mokymai Užsakovo BIM vadovui / CDE administratoriui
	Mokymai turi apimti CDE administravimą, projektų kūrimą ir administravimą, pakartotinai naudojamos projekto konfigūracijos taikymą ir keitimą, aplankų struktūrų, metaduomenų, naudotojų grupių ir teisių, dokumentų valdymo procesų, pastabų ir užduočių procesų, statybos procesų bei kitų pagal 2 skyrių sukurtų konfigūracijos elementų administravimą. Turi būti apmokyta savarankiškai keisti ir toliau vystyti sukurtą konfigūraciją.
	24 valandos pradinių mokymų. Mokymai gali būti suskaidyti į atskiras administravimo temas.
	BIM vadovas / CDE administratorius praktiškai atlieka pagrindinius CDE ir pagal 2 skyrių sukurtos konfigūracijos administravimo bei keitimo veiksmus.

	4.4
	Užsakovo projektus derinančios komandos mokymai
	Mokymai turi apimti bendrą darbą CDE, dokumentų paiešką ir peržiūrą, aktualios versijos nustatymą, dokumentų tikrinimą, pastabų kūrimą ir žymėjimą dokumente, pastabų būsenų ir atsakymų valdymą, pataisytų dokumentų ir pakeitimų tikrinimą, dokumentų derinimą / tvirtinimą bei 3D modelių paiešką, peržiūrą ir naudojimą projektinei informacijai tikrinti.
	Iki 100 dalyvių, grupėmis po ne daugiau kaip 10 dalyvių, t. y. iki 10 grupių. Kiekvienai grupei – 10 valandų pradinių mokymų. Maksimali pradinė apimtis – 100 val.
	Praktinėje dalyje dalyviai randa ir patikrina dokumentą, sukuria pastabą konkrečioje dokumento vietoje, valdo atsakymą ir pastabos būseną, patikrina naują dokumento versiją, atlieka derinimo / tvirtinimo veiksmą ir peržiūri 3D modelio informaciją.

	4.5
	Užsakovo projektų vadovų mokymai
	Mokymai turi apimti projekto administravimą CDE, projekto dalyvių ir jų prieigų valdymą pagal suteiktas teises, dokumentų ir jų būsenų stebėseną, užduočių ir pastabų kūrimą bei paskirstymą, vykdomų procesų stebėseną, dokumentų derinimo organizavimą, projekto informacijos paiešką bei suvestinių / ataskaitų naudojimą.
	Iki 20 dalyvių, grupėmis po ne daugiau kaip 10 dalyvių, t. y. iki 2 grupių. Kiekvienai grupei – 12 valandų pradinių mokymų. Maksimali pradinė apimtis – 24 val.
	Praktinėje dalyje projekto vadovas atlieka pagrindinius projekto administravimo, dalyvių / prieigų valdymo, užduočių paskirstymo ir procesų stebėsenos veiksmus.

	4.6
	Projektuotojų mokymai
	Mokymai turi apimti darbą Užsakovo CDE, dokumentų ir modelių įkėlimą į nustatytas informacijos struktūros vietas, metaduomenų pildymą, failų pavadinimų ir versijų valdymo taisyklių taikymą, dokumentų ir modelių pateikimą derinimui, jų tarpusavio susiejimą, gautų pastabų peržiūrą, atsakymų pateikimą bei pataisytų dokumentų / modelių pateikimą.
	Iki 5 projektuotojų įmonių. Kiekvienai įmonei – 6 valandos pradinių mokymų. Maksimali pradinė apimtis – 30 val. Dalyvių skaičius vienos įmonės mokymuose neribojamas.
	Praktinėje dalyje atliekamas dokumento ir modelio įkėlimas, reikiamos informacijos užpildymas, pateikimas nustatytam procesui, gautos pastabos peržiūra, atsakymo ir pataisytos informacijos pateikimas.

	4.7
	Rangovų mokymai
	Mokymai turi apimti darbą Užsakovo CDE, rangovui skirtos projekto informacijos paiešką ir naudojimą, dokumentų ir vykdymo dokumentacijos pateikimą, statybos užduočių, pastabų, defektų ar lygiaverčių registracijų gavimą ir peržiūrą, atsakymų pateikimą, priedų / įrodymų pridėjimą bei jam priskirto proceso veiksmo užbaigimą. Kai pagal Užsakovo procesus rangovas teikia modelius, mokymai turi apimti jų įkėlimą ir susiejimą su projekto informacija.
	Iki 5 rangovų įmonių. Kiekvienai įmonei – 6 valandos pradinių mokymų. Maksimali pradinė apimtis – 30 val. Dalyvių skaičius vienos įmonės mokymuose neribojamas.
	Praktinėje dalyje atliekama rangovui skirtos informacijos paieška, priskirtos užduoties / defekto peržiūra, atsakymo ir priedų pateikimas bei jam priskirto proceso veiksmo užbaigimas.

	4.8
	Praktinė mokymų dalis
	Kiekvienos naudotojų grupės mokymuose turi būti vykdomos praktinės užduotys, atitinkančios realius Užsakovo darbo scenarijus. Vien Tiekėjo atliekamas sistemos funkcijų demonstravimas nelaikomas praktine mokymų dalimi.
	Ne mažiau kaip 50 % pradinių mokymų trukmės turi būti skirta praktiniam darbui CDE. Praktinės užduotys gali būti paskirstytos per kelis teminius užsiėmimus.
	Mokymų dalyviams sudaryta galimybė savarankiškai atlikti jų funkcijoms numatytas praktines užduotis CDE.

	4.9
	Mokymų medžiagos parengimas ir perdavimas
	Tiekėjas turi parengti ir perduoti kiekvienai pagrindinei naudotojų grupei pritaikytą mokymų medžiagą, apimančią pagrindinius kasdieniam darbui reikalingus veiksmus pagal Užsakovo sukonfigūruotus procesus. Bendroji CDE gamintojo dokumentacija gali būti pateikiama papildomai, tačiau negali pakeisti Užsakovo procesams pritaikytos medžiagos.
	Ne mažiau kaip 5 mokymų medžiagos rinkiniai: CDE administratoriui / BIM vadovui, projektus derinančiai komandai, projektų vadovams, projektuotojams ir rangovams.
	Mokymų medžiaga perduota Užsakovui elektroniniu formatu, atitinka faktiškai sukonfigūruotą CDE ir mokymuose nagrinėtus procesus.

	4.10
	Papildomi ir pakartotiniai mokymai Sutarties galiojimo laikotarpiu
	Tiekėjas visą Sutarties galiojimo laikotarpį turi teikti papildomus ir pakartotinius CDE mokymus pagal Užsakovo poreikį. Mokymai gali būti skirti naujiems naudotojams ar projekto dalyviams, anksčiau nagrinėtų temų pakartojimui, atskiroms CDE funkcijoms ar procesams išsamiau nagrinėti ir praktiniams teminiams užsiėmimams. Apimtis nėra iš anksto paskirstoma konkrečioms naudotojų grupėms.
	Iki 1 000 valandų per visą Sutarties galiojimo laikotarpį. Visa apimtis įtraukiama į bendrą pasiūlymo ir Sutarties kainą. Užsakovas neprivalo panaudoti visos nustatytos apimties, o jos nepanaudojimas nesudaro pagrindo mažinti Sutarties kainos.
	Užsakovo užsakyti papildomi / pakartotiniai mokymai suteikti pagal suderintą temą, naudotojų grupę ir apimtį.

	4.11
	Pradinių mokymų vykdymo terminas ir papildomų mokymų užsakymas
	4.3–4.7 punktuose nustatyti pradiniai mokymai turi būti vykdomi po 2 skyriuje numatytos CDE konfigūracijos priėmimo, lygiagrečiai su 3 skyriuje numatyta projektų duomenų migracija. Tiekėjas turi skirti pakankamus žmogiškuosius ir organizacinius išteklius, kad visi pradiniai mokymai būtų įvykdyti per nustatytą terminą. Papildomi ir pakartotiniai mokymai pagal 4.10 punktą teikiami visą Sutarties galiojimo laikotarpį pagal Užsakovo poreikį.
	Visi 4.3–4.7 punktuose nustatyti pradiniai mokymai turi būti įvykdyti ne vėliau kaip per 10 darbo dienų nuo 2 skyriuje numatytos CDE konfigūracijos priėmimo dienos. Užsakovui pateikus prašymą dėl papildomų / pakartotinių mokymų, Tiekėjas juos turi suteikti, su Užsakovu suderintu laiku, bet ne vėliau kaip per 5 darbo dienas nuo prašymo pateikimo, jeigu Šalys nesusitaria kitaip.
	Per 10 darbo dienų nuo 2 skyriaus konfigūracijos priėmimo suteikta visa numatyta pradinių mokymų apimtis esamiems pereinantiems į naują CDE naudotojams ir įmonėms. Papildomi / pakartotiniai mokymai teikiami visą Sutarties galiojimo laikotarpį nustatyta tvarka.



